**1ο ΔΗΜΟΤΙΚΟ ΣΧΟΛΕΙΟ ΧΩΡΑΣ ΚΑΛΥΜΝΟΥ**

**ΑΝΑΚΟΙΝΩΣΗ – ΕΓΓΡΑΦΕΣ ΣΤΗΝ Α΄ ΤΑΞΗ**

Σας ανακοινώνουμε ότι η ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ ΕΓΓΡΑΦΗΣ ΣΤΗΝ **Α΄ ΤΑΞΗ** σχολικού έτους **2020 – 2021 αρχίζουν την Παρασκευή 15 Μαΐου 2020 και ολοκληρώνονται την Παρασκευή 29 Μαΐου 2020 (η προθεσμία τηρείται αυστηρά)**.

Φέτος εγγράφονται παιδιά **που γεννήθηκαν από 1 Ιανουαρίου 2014 μέχρι 31 Δεκεμβρίου 2014.**

**Δικαιολογητικά εγγραφής:**

1. Αίτηση – Υπεύθυνη Δήλωση γονέα / κηδεμόνα (χορηγείται και συμπληρώνεται στο σχολείο),
2. Βεβαίωση φοίτησης στο νηπιαγωγείο (χορηγείται από την Προϊσταμένη του νηπιαγωγείου),
3. Ατομικό Δελτίο Υγείας Μαθητή (χορηγείται από το σχολείο ειδικό έντυπο, προς συμπλήρωση από παιδίατρο ή γενικό ιατρό μέσα στο καλοκαίρι),
4. **Επίδειξη Βιβλιαρίου υγείας (εμβολίων),**
5. **Αριθμός Δελτίου Ταυτότητας και των δύο γονέων**,
6. Υπεύθυνη δήλωση διεύθυνσης μόνιμης κατοικίας (θα ζητηθεί από το σχολείο, μόνον σε περίπτωση αμφιβολιών),
7. Πιστοποιητικό γεννήσεως (αναζητείται στο σχολείο μέσω του πληροφοριακού συστήματος Myschool και **ΔΕΝ** προσκομίζεται από την οικογένεια. Επομένως, **ΔΕΝ ΧΡΕΙΑΖΕΤΑΙ** επίσκεψη στο Ληξιαρχείο του Δήμου).

**Οι γονείς θα εγγράφουν τα παιδιά τους αυστηρά στο σχολείο, στην σχολική περιφέρεια του οποίου ανήκει η κύρια κατοικία τους (άρ. 5, ΠΔ 79/2017).**

Η **σχολική περιφέρεια** του 1ου Δ.Σ. Χώρας Καλύμνου περιλαμβάνει τους παρακάτω δρόμους-περιοχές:

**Α) Σε σχέση με το 2ο Δ.Σ. Χώρας:**

δρομίσκος από δημοτικές βρύσες προς περιοχή Ρότσο, (η αριστερή πλευρά) - δρομίσκος από δημοτικές βρύσες προς πρώην γραφεία Πολεοδομίας (η δεξιά πλευρά) – στροφή αριστερά στον κεντρικό δρόμο προς πλατεία ταξί Χώρας (η δεξιά πλευρά) - δρομίσκος προς οικία ελαιοχρωματιστή Κουντούρη Ιωάννη, (η δεξιά πλευρά) - στροφή δεξιά προς πλατεία Σκάφης, (η δεξιά πλευρά) - στροφή αριστερά στον δρόμο προς Λαγκά, (η δεξιά πλευρά).

**Β) Σε σχέση με το Μανιάιο 6ο Δ.Σ. Πόλεως:**

από το συνεργείο αυτοκινήτων Χούλη με κάθετη από τον κεντρικό δρόμο ευθεία νοητή γραμμή προς το βουνό, (η δεξιά πλευρά) - δρόμος από ανθοπωλείο Μαστόρου προς ΕΠΑΛ και προς πρατήριο άρτου Ανάση (η αριστερή πλευρά) - δρομίσκος από ανθοπωλείο Κουκουβά προς έκθεση ειδών υγιεινής Κούμπα, (η αριστερή πλευρά) - στροφή αριστερά και έπειτα δρομίσκος δεξιά προς δρόμο Φλασκά, (η αριστερή πλευρά) - ευθεία κάθετη σε σχέση με το δρόμο Φλασκά νοητή γραμμή προς το βουνό (η αριστερή πλευρά)

**Πληροφορίες για τη σχολική περιφέρεια, σε περίπτωση αμφιβολιών, δίδονται από του Διευθυντές των σχολείων.**

**Η προσέλευση των γονέων για την εγγραφή των παιδιών γίνεται από 9 έως 12 το πρωί καθημερινά (τηλ. σχολείου 2243029190). Ο Διευθυντής και οι γονείς πρέπει να φορούν μάσκα, σύμφωνα με τις οδηγίες του Υπουργείου Παιδείας, περί μη διασποράς του Covid-19.**

**Παρακαλούμε για την έγκαιρη κατάθεση των δικαιολογητικών.**

ο Διευθυντής

Κόκκινος Νομικός

**Σημείωση**: Ο χρόνος που έχουν οι οικογένειες στη διάθεσή τους για να ολοκληρώσουν τη διαδικασία είναι δύο ολόκληρες εβδομάδες. Δε χρειάζεται, λοιπόν, να σπεύσουν μαζικά στο σχολείο, ώστε να αποφευχθεί συνωστισμός και αναμονή μεγάλης διάρκειας. Από την άλλη, δεν πρέπει να αφήσουν την υποχρέωση αυτή για τις ημέρες λίγο πριν από τη λήξη της προθεσμίας. Ο χρόνος ολοκλήρωσης της διαδικασίας εγγραφής για κάθε παιδί είναι περίπου 15 λεπτά.